|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/343** |
|  |  **(protokols Nr.14; 42.p.)** |

**Par Gulbenes novada pašvaldības dalību projektā “Pakalpojumu sniegšanas reformas atbalsts” un pieteikumu Valsts un pašvaldības vienoto klientu apkalpošanas centru izveidei Gulbenes novadā iesniegšanu**

Gulbenes novada pašvaldība, atsaucoties uz Vides aizsardzības un reģionālās attīstības ministrijas (turpmāk - Ministrija) 2024.gada 6.martā saņemto vēstuli Nr. 1-13/1494 “*Par Valsts un pašvaldību vienoto klientu apkalpošanas centru tīkla pilnveidi*”, 2024.gada 2.aprīlī nosūtīja atbildes vēstuli Nr. GND/4.27/24/830 , kurā norādīja, ka 2025.gadā plāno Gulbenes novadā uzsākt septiņu jaunu Valsts un pašvaldību vienotos klientu apkalpošanas centru (turpmāk – VPVKAC) izveidi, tādejādi nodrošinot iedzīvotājiem pakalpojumu pieejamību katrā novada pagasta teritorijā.

2024.gada 31.maijā Ministrija pašvaldībām nosūtīja vēstuli nr. 14-12-1/3412, kurā norādīts ”Pamatojoties uz saņemtajām atbildes vēstulēm par jaunu VPVKAC kontaktpunktu izveides nepieciešamību pašvaldībā, saskaņā ar 2024. gada 21. maija vienošanos Nr. ANM/1-9/47/2024 “Vienošanās par Eiropas Savienības Atveseļošanas un noturības mehānisma plāna investīcijas 2.1.2.1.i. “Pārvaldes centralizētās platformas un sistēmas” projekta Nr. 2.1.2.1.i.0/1/23/I/VARAM/011 “Pakalpojumu sniegšanas reformas atbalsts” (turpmāk – Projekts) īstenošanu” Ministrija aicina iesniegt pašvaldības domes lēmumu par dalību Projektā un VPVKAC izveides pieteikumus.

Projekta ietvaros plānots izvērst un funkcionāli stiprināt esošo VPVKAC tīklu, izvēršot esošo VPVKAC tīklu līdz pagastu līmenim, veidojot vienotu pakalpojumu sniegšanas kontaktpunktu tīklu, kam ir nepieciešamie tehnoloģiskie rīki un procesi klientu apkalpošanas funkcijas nodrošināšanai klātienē un attālināti, tādējādi veicinot valsts pārvaldes pakalpojumu pieejamību. Līdz Projekta īstenošanas termiņa beigām plānots izveidot un aprīkot līdz 372 jauniem vienotiem VPVKAC kontaktpunktiem, pielāgojot un atjaunojot to darbībai nepieciešamās telpas un nodrošinot to darbībai nepieciešamā aprīkojuma iegādi.

Papildus Projekta ietvaros ir plānots pilnveidot VPVAKC tīkla darbības nodrošināšanai izmantoto VPVKAC pakalpojumu vadības risinājumu.

Izmantojot Projekta līdzekļus, Ministrija segs izmaksas, kas saistītas ar jaunu VPVKAC atvēršanu, ievērojot Ministru kabineta 2023. gada 5. septembra noteikumos Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” ietvertos nosacījumus un ierobežojumus.

Projekta ietvaros pašvaldībai kā sadarbības partnerim jānodrošina dalība šādas Projekta darbības īstenošanā un rezultāta sasniegšanā:

Īstenojamā darbība:

Jaunu vienoto pakalpojumu pieteikšanas kontaktpunktu izveide, izvēršot esošo VPVKAC tīklu.

Sasniedzamais rezultāts:

Izveidoti un aprīkoti VPVKAC kontaktpunkti.

Projekta darbības īstenošanas laiks ir ne ilgāk kā līdz 2026. gada 31. maijam.

Ņemot vērā visu augstākminēto kontekstā ar Gulbenes novada pašvaldības reālajām iespējām un pamatojoties uz Pašvaldības likuma 10. panta pirmās daļas 21.punktu, ievērojot Ministru kabineta 2023. gada 5. septembra noteikumos Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” ietvertos nosacījumus un ierobežojumus, kā arī Finanšu komitejas ieteikumus, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības dalību projektā “Pakalpojumu sniegšanas reformas atbalsts” sešu novada nozīmes Valsts un pašvaldības vienoto klientu apkalpošanas centru izveidi Gulbenes novadā:
	1. Beļavas pagastā (Avotu iela 2, Beļava, Beļavas pagasts, Gulbenes novads) .
	2. Daukstu pagastā (“Saulītes”, Daukstes, Daukstu pagasts).
	3. Druvienas pagastā (“Pamatskola”, Druviena, Druvienas pagasts).
	4. Galgauskas pagastā (Skolas iela 5, Galgauska, Galgauskas pagasts).
	5. Stāmerienas pagastā (“Vecstāmeriena”, Vecstāmeriena, Stāmerienas pagasts).
	6. Stradu pagastā (Stāķi 19-19, Stāķi, Stradu pagasts, Gulbenes novads).
2. Lēmuma 1.punktā minētā projekta īstenošanu uzsākt 2025.gadā un Valsts un pašvaldības vienoto klientu apkalpošanas centru atvēršanu īstenot līdz 2026.gada 1.februārim.
3. NODROŠINĀT Gulbenes novada pašvaldības budžetā līdzfinansējumu 30% no Valsts un pašvaldības vienotā klientu apkalpošanas centra izveides izdevumiem.
4. UZDOT Gulbenes novada bibliotēkas vadītājai Sabīnei Jefimovai sadarbībā ar Gulbenes novada Centrālās pārvaldes Kancelejas nodaļas vadītāju Līgu Nogobodi sagatavot Valsts un pašvaldību vienoto klientu apkalpošanas centru izveides pieteikumus atbilstoši Ministru kabineta 2023. gada 5. septembra noteikumu Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” 6. punktā noteiktajam un iesniegt Vides aizsardzības un reģionālās attīstības ministrijai elektroniski **līdz 2024. gada 15. jūlijam**.

Gulbenes novada pašvaldības domes

priekšsēdētāja vietniece G.Švika